SAJTÓKÖZLEMÉNY

**Lettország termálcsodái**

**Az InnovaSPA projekt University of Latvia szervezésében lezajlott tanulmányútjának tapasztalatai**

Bár a koronavírus járvány miatti lezárások és korlátozások komoly kihívásokat támasztanak, az InnovaSPA projekt partnerei folytatták a 2018-ban megkezdett munkát és 2021. április 28-án a partnerek a 7. tanulmányút keretében Lettországba látogattak, bár erre csak digitálisan volt lehetőségük**.** A tanulmányút során a résztvevők betekintést nyerhettek a Lettországban fellelhető természetes egészségügyi erőforrások, az üdülőterületek, az orvosi rehabilitációs hagyományok, valamint az egészségturizmus népszerűsítésének kérdéseibe. Megismerkedhettünk az orvosi rehabilitáció és a biokozmetikumok gyártása során használt jó gyakorlatokat és a természeti erőforrások innovatív felhasználását. Az itt megtalálható érintetlen természet nagy vonzerőt jelent a turisták számára és egyben eszköze is az üdülőhelyek fejlesztésének.

A rendezvény során a szervezők bemutatták a lett egészségügyi rendszerben a gyógyhelyek fejlesztésének természeti erőforrásokon alapuló lehetőségeit, a legfontosabb természeti erőforrásokat, illetve azokat a bevált gyakorlatokat és politikákat, amelyek támogatják a lettországi üdülőhelyek fejlesztését és innovációját.

A termál ökoszisztéma minden szintjének szereplői bemutatkoztak és megfogalmazták véleményüket, törekvéseiket, bemutatták erősségeiket és a jövőbeli fejlesztéseket valamint a már létező sikertörténeteket is. A Lett Innovációs és Fejlesztési Ügynökség az egészségügyi turizmus és a lettországi üdülőhelyek turisztikai promócióban betöltött szerepéről beszélt, míg az Egészségügyi Minisztérium - a Nemzeti Egészségügyi Szolgálat képviselője bemutatta az állam által finanszírozott orvosi rehabilitáció rendszerét.

A Lett Egészségügyi Turisztikai Klaszter az üdülőhelyek és az orvosi rehabilitációs központok fejlesztéséről az Üdülőhelyek Országos Szövetsége pedig az üdülőövezetek történelmi jelentőségéről adott elő.

Lettország két legnagyobb és legnagyobb tapasztalattal rendelkező orvosi rehabilitációs központja - a „Jaunkemeri” üdülőhelyi rehabilitációs központ és a „Vaivari” Nemzeti Rehabilitációs Központ - megosztotta jó gyakorlatait a természetes egészségügyi erőforrások és az innovatív technológiák alkalmazásában.

A Riga Stradins Egyetem Rehabilitációs Karának dékánja olyan tanulmányi programokat mutatott be, amelyek készségeket és tudást nyújtanak az üdülőhelyeken és az orvosi rehabilitációs intézményekben dolgozó emberek számára.

A termálterápiák tudományos bizonyítékait és a szolgáltatókkal való együttműködés fontosságát a Lett Természetvédelmi Ügynökség és a Riga Stradins Egyetem képviselői mutatták be.

Lettország üdülővárosa - Jurmala, megosztja tapasztalatait az üdülőhelyek infrastruktúrájának népszerűsítésében, és Jurmala egyik legnagyobb gyógyszállodája - a Jurmala SPA &

konferencia szálloda bemutatta a fürdőszolgáltatások széleskörűségének fontosságát, amivel csökkenti a turizmus szezonalitását.

A fentieken kívül két egyedülálló, természetes alapú biokozmetikum gyártója - a Madara Cosmetics (nemzetközileg elismert) és a Kemmern – is beszámolt tapasztalataikról. Az előadások között bemutatkozó videók támasztották alá vizuálisan is Lettország termálcsodáit.

Az előadások a lett fejlesztésű <https://www.mitto.me/> oldalon voltak követhetőek, illetve az InnovaSPA Facebbok oldalán is elérhető volt a streaming.

További információ a projektről az alábbi linkeken érhető el:

<https://www.interregeurope.eu/innovaspa/>

<https://kancellaria.palyazatok.unideb.hu/hu/innovaspa-interreg-europe>

Kérem, hogy további információért, keresse Gregán Orsolyát

+36302132506

gregan.orsolya@unideb.hu